Kansakoulut ja yleinen järjestys
Kansakoulut ja yleinen järjestys. Vaasan kansakoulujen tarkastaja on viime viikolla lähettänyt koulujen opettajakunnille seuraavansisältöisen kirjelmän: Kun viime lukukauden lopulla kävin kaupungin poliisikamarissa, ilmoitti poliisimestari, että nuoriso, etenkin kansakouluoppilaat, esiintyvät kaduilla sopimattomasti, huutaen, polttaen tupakkaa ja häiriten vanhempia ihmisiä. Oppilaita olisi näin ollen muistutettava siivosta esiintymisestä. Myöskin huomautettiin poliisikamarissa, että oppilaat tekevät koiruuksia kumipyssyillä. Ne pitäisi kieltää tai hävittää. Rikkomukset koulujärjestystä vastaan ovat heti ilmoitettavat tarkastajalle.

[Lähde: Uusi Suometar 29.1.1917 sivu 4]

Anonyymi
Koulu
Uusi Suometar
1917